title: 0
text: زّيرو ؤلا صّيفر (رّمز ف نّماري لغبارية 0) هوّا نمرة ؤ عاداد كيمتّل لكونصيپط ديال والو ؤلا لخوا. ف لماط، زيرو هوّا لمحايد ديال لجمع. ف نّيڤو لقافز ديال لماط، أي عنصر محايد ديال قانون جمعي، متلا ف ݣروپ، كيتّكتب عادتن 0 وخا مايكونش كيمتل لعاداد زيرو لي كيعرفو عامّت نّاس. ف لكتابة لموضعية د نّماري، زّيرو كيتخدّم كا نايب فاش شي موضع ف عاداد ماكيكون فيه والو، متلا ف لعاداد 102، زّيرو محطوط ف لبلاصة ديال لعشرات حيت ماكاين فيها والو، ؤ كيتّعتابر نايب (ب نّݣليزية placeholder) حيت كينوب على نّمرة لي كان تقدر تكون ف داك لموضع.